b'\n_START_ARTICLE_\nEndon Mahmood\n_START_SECTION_\nKehidupan awal\n_START_PARAGRAPH_\nEndon dilahirkan dalam keluarga campuran Melayu - Jepun. Beliau menerima pendidikan awal di Sekolah Anglo Chinese (yang kini dikenali sebagai "Sekolah Kebangsaan Methodist"), Kampar, Perak, dan melanjutkan pelajaran pada peringkat menengahnya di St Mary\xe2\x80\x99s Secondary Girls\' School di Kuala Lumpur. Bapa Endon bekerja sebagai pembantu perlombongan di Jabatan Pertambangan, dan seterusnya dipindahkan ke Perak untuk mengawasi sekitar 60 lombong di daerah Kampar.\n_START_SECTION_\nPerkahwinan\n_START_PARAGRAPH_\nEndon mendirikan rumah tangga dengan Abdullah pada 4 September 1965 ketika mereka berdua masih berkhidmat sebagai kakitangan kerajaan di Jabatan Perkhidmatan Awam. Beliau bersara pilihan daripada Jabatan Perkhidmatan Awam pada 1976. _NEWLINE_Mendapat dua anak iaitu Kamaluddin dan Nori. Menantu mereka bernama Azrene Abdullah dan Khairy Jamaluddin serta empat cucu.\n_START_SECTION_\nSumbangan sosial\n_START_PARAGRAPH_\nEndon terkenal atas sumbangan beliau kepada seni kain tradisional seperti batik dan songket. Contohnya, beliau melancarkan Kempen dan pameran seperti "Batik Extravaganza" yang diadakan pada awal Disember 2003 dan Pergerakan Batik Malaysia, "Ciptaan Untuk Dunia". Beliau juga seorang penaung teater.'